《避暑山中十咏 其七 尝新稻》
明代·王渐逵

新畬足稻香，迂懒得先尝。万夫勤一粒，百井忆同乡。

旱气今逾甚，晚苗安可常。兵戈群盗日，见尔益怆惶。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。